கேள்வி: நியோடிமியம்(III) சல்பைடு - தயாரிப்பு குறித்து விரிவாக சொல்லுங்கள்.
பதில்: நியோடிமியமும் கந்தகமும் சேர்ந்து நேரடியாக வினைபுரிவதால் நியோடிமியம்(III) சல்பைடு உருவாகிறது. : 2Nd + 3S → Nd2S3 நியோடிமியம்(III) ஆக்சைடு ஐதரசன் வாயு முன்னிலையில் ஐதரசன் சல்பைடுடன் 1450 பாகை செல்சியசு வெப்பநிலையில் வினைபுரியச் செய்வதன் மூலமும் இதை தயாரிக்கலாம்: : Nd2O3 + 3 H2S → Nd2S3 + 3 H2O
கேள்வி: நியோடிமியம்(III) சல்பைடு - பண்புகள் பற்றி நீங்கள் என்ன அறிந்துள்ளீர்கள்?
பதில்: நியோடிமியம்(III) சல்பைடு மூன்று வடிவங்களில் கிடைக்கிறது. α-வடிவம் செஞ்சாய்சதுரப் படிக அமைப்பைக் கொண்டுள்ளது, β வடிவம் நாற்கோண படிக அமைப்பைக் கொண்டுள்ளது. மற்றும் γ வடிவம் கனசதுரப் படிக அமைப்பில் வெளிர்பச்சை நிற திண்மமாகக் காணப்படுகிறது. வெற்றிடத்தில் 1650 °செல்சியசு வெப்பநிலையில் γ வடிவ நியோடிமியம்(III) சல்பைடு சிதைந்து நியோடிமியம் மோனோசல்பைடை உருவாக்குகிறது. நியோடிமியம்(III) சல்பைடு அதிக உருகுநிலை கொண்டதாகும். மேலும் இது பல பல்லுருவ வடிவங்களையும் கொண்டுள்ளது. இதனால் படிகவளர்ச்சி கடினமாகும். வெப்பமடையும் போது, நியோடிமியம்(III) சல்பைடு கந்தக அணுக்களை இழக்கிறது. Nd2S3 மற்றும் Nd3S4 சேர்மங்களுக்கு இடையில் வெவ்வேறு சேர்மங்களாக மாற்றமடைகிறது. நியோடிமியம்(III) சல்பைடு ஒரு மின் கடத்தாப் பொருளாகும்.